Peter Prevc

miniatyr|Prevc vant hoppuka sammenlagt i 2015/2016.
Peter Prevc (født 1992) er en slovensk tidligere skihopper. Han vant Verdenscupen i skihopping 2015/16, Hoppuka 2015/16 og ble verdensmester i skiflyging i Tauplitz i 2016. Han representerer SK Triglav Kranj.

 Karriere 
Han debuterte internasjonalt i et FIS-renn (sommer) i Einsiedeln i 2006. 5. desember 2009 debuterte han i verdenscupen med 22.-plass på Lillehammer.

Prevc tok sølvmedalje i junior-VM i Hinterzarten i 2010. I Štrbské Pleso i 2009 ble han nummer 6 i det individuelle rennet og nummer 5 med Slovenia i lagkonkurransen.

Under ski-VM 2013 i Val di Fiemme tok Prevc en individuell sølvmedalje i stor bakkeResultater hopp, stor bakke, menn, Dagbladet, 28. februar 2013 og en individuell bronsemedalje i normalbakken. Han tok sin første pallplassering i verdenscupen 22. mars 2013 i Planica med en 2.-plass, og fulgte opp med en 3.-plass i verdenscupfinalen 24. mars.

Prevc tok sin første seier i verdenscupen individuelt i Tauplitz 12. januar 2014. Under Vinter-OL 2014 i Sotsji tok Prevc en individuell sølvmedalje i normalbakken og bronse i stor bakke. Han tok senere bronse under VM i skiflyging 2016 i tsjekkiske Harrachov. Han endte på 2.-plass i verdenscupen sammenlagt.

Den 14. februar 2015 satte han verdensrekord i skiflyging i Vikersundbakken med 250 meter. Neste dag ble rekorden slått av Anders Fannemel med 251,5 meter. Senere, den 20. mars 2015 hoppet han bakkerekord i Letalnica i Planica med 248,5 meter, som også er verdens lengste stående skihopp med nedslag. I 2. omgangen fikk han 5 ganger 20 i stil og vant rennet. Han endte på delt førsteplass med Severin Freund fordi begge to endte på samme poengsum sammenlagt, men Freund ble tildelt seieren fordi han hadde flest enkeltseire, 9 mot 3.

Prevc vant Hoppuka 2015/16. Han ble nr. 3 i Oberstdorf 29. desember 2015, og vant i Garmisch-Partenkirchen 1. januar 2016, Innsbruck 3. januar og Bischofshofen 6. januar.

Han ble verdensmester i skiflyging i Tauplitz 16. januar 2016. Det ble kun 3 omganger, ettersom 4. omgangen måtte avlyses pga. kraftig vind. Prevc hoppet 243 meter i 1. omgang, og hoppet 244 meter i 3. omgangen. Hoppet på 244 meter ble bakkerekord i Kulm.

Under verdenscuprennet i Trondheim 10. februar 2016 vant Prevc sin 15. verdenscupseier, og tangerte derimot Primož Peterka med sine 15 seire. 13. februar 2016 passerte han Peterka med sin 16. verdenscupseier under det andre rennet i Vikersund.

Etter at han vant begge rennene i Almaty 27. og 28. februar 2016, vant Prevc verdenscupen sammenlagt, og ble første slovenske verdenscupvinner siden Primož Peterka i 1997/98-sesongen, og tangerte Gregor Schlierenzauer med flest seire i en sesong, med 13 seire. Han passerte Schlierenzauer med sin 14. verdenscupseier i sesongen i Planica 18. mars 2016, og vant også sin 20. verdenscupseier totalt. Under verdenscupfinalen 20. mars 2016 vant Prevc sin 21. verdenscupseier, og fikk flest poeng i en sesong med 2303 poeng.

Prevc ble kåret til Årets mannlige utøver i Slovenia fire år på rad, i 2013, 2014, 2015 og 2016.

Han har også to yngre brødre, Cene (født 1996) og Domen (født 1999), samt en yngre søster, Nika (født 2005) som også er skihoppere.– Det er spesielt for media, for oss tre er det normalt NRK Begge har deltatt i verdenscupen. Den 19. desember 2015 skrev Peter og Domen historie ved å være det første brødreparet som sto på pallen i verdenscupen i det første rennet i sveitsiske Engelberg.

Under Vinter-OL 2022 i Beijing, tok han gull i mikslagskonkurransen og sølv i laghopp.

Han la opp etter 2023/24-sesongen.

 Verdenscupseire 
 Nr. Dato Sted HS112. januar 2014 TauplitzHS200225. januar 2014 SapporoHS134323. mars 2014 PlanicaHS139424. januar 2015 SapporoHS134514. februar 2015 VikersundHS225620. mars 2015 PlanicaHS225713. desember 2015 Nizjnij TagilHS134819. desember 2015 EngelbergHS137920. desember 2015 EngelbergHS137101. januar 2016 Garmisch-PartenkirchenHS140113. januar 2016 InnsbruckHS134126. januar 2016 BischofshofenHS1401310. januar 2016 WillingenHS1451430. januar 2016 SapporoHS1341510. februar 2016 TrondheimHS1401613. februar 2016 Vikersund HS2251714. februar 2016 Vikersund HS2251827. februar 2016 AlmatyHS1401928. februar 2016 AlmatyHS1402018. mars 2016 PlanicaHS2252120. mars 2016 PlanicaHS2252211. februar 2017 SapporoDelt med Maciej Kot.HS1342310. mars 2020 LillehammerFlyttet fra Oslo pga. sterk vind og vått unnarenn.HS140–2422. mars 2024 PlanicaHS240

 Deltakelser i verdenscupen 

 Sammenlagtplasseringer i verdenscupen 
 Sesong  Plassering  Poeng 2009/10  35.  106 2010/11  24.  218 2011/12  15.  400 2012/13  7.  744 2013/14  2.  1312 2014/15  1.  1729 2015/16  1.  2303 2016/17  9.  726 2017/18  15.  416 2018/19  29.  179

 Referanser 

 Eksterne lenker 


Kategori:Slovenske skihoppere
Kategori:Verdensmestere i skiflyging
Kategori:Olympiske mestere for Slovenia
Kategori:Olympiske sølvmedaljevinnere for Slovenia
Kategori:Olympiske bronsemedaljevinnere for Slovenia
Kategori:Deltakere for Slovenia under Vinter-OL 2010
Kategori:Skihoppere under Vinter-OL 2010
Kategori:Deltakere under Ski-VM 2011
Kategori:Deltakere under Ski-VM 2013
Kategori:Medaljevinnere under Vinter-OL 2014
Kategori:Deltakere for Slovenia under Vinter-OL 2014
Kategori:Skihoppere under Vinter-OL 2014
Kategori:Deltakere under Ski-VM 2015
Kategori:Deltakere under Ski-VM 2017
Kategori:Deltakere for Slovenia under Vinter-OL 2018
Kategori:Skihoppere under Vinter-OL 2018
Kategori:Deltakere under Ski-VM 2019
Kategori:Deltakere under Ski-VM 2021
Kategori:Deltakere for Slovenia under Vinter-OL 2022
Kategori:Skihoppere under Vinter-OL 2022
Kategori:Medaljevinnere under Vinter-OL 2022
Kategori:Personer fra Gorenjska
Kategori:Vinnere av Holmenkollmedaljen